**Fadd Nagyközség Önkormányzata képviselő-testületének 3/2019. (II. 27.) önkormányzati rendelete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 9/2017. (VI. 30.) önkormányzati rendelet módosításáról**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében foglalt eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és 23. § (5) bekezdés 5. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el:

**1. §**

Fadd Nagyközség Önkormányzata képviselő-testületének **a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló** 9/2017. (VI. 30.) önkormányzati rendelet (a továbbiakban: R.) 4. § (2) bekezdése helyébe az alábbi rendelkezés lép:

„(2) A Polgármester – a Korm. rendelet szerinti előzetes és munkaközi tájékoztató keretében – a településrendezési eszközök készítéséhez és módosításához az értelmezéshez szükséges részletezettségű és szükség esetén alátámasztó munkarészeket tartalmazó dokumentációt és tájékoztatást tesz közzé az 1. mellékletben meghatározott módon.”

**2. §**

Fadd Nagyközség Önkormányzata képviselő-testületének **a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló** 9/2017. (VI. 30.) önkormányzati rendelet 1. melléklete helyébe jelen rendelet 1. melléklete lép.

**Záró rendelkezések**

**2. §**

(1) E rendelet a kihirdetését követő napon lép hatályba.

(2) A R. 5. §-a hatályát veszti.

(3) E rendelet rendelkezéseit a hatályba lépést követően megkezdett eljárásokra, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelettel összhangban kell alkalmazni.

 **Fülöp János Dr. Percsi Elvira**

 **polgármester jegyző**

*Záradék:*

E rendelet 2019. február hó 27. napján a helyben szokásos módon kihirdetésre került.

 Dr. Percsi Elvira

 jegyző